
   ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
  ՀԱՇՎԵՔՆՆԻՉ ՊԱԼԱՏ

ՈՐՈՇՈՒՄ

                                          2023 թվականի դեկտեմբերի 21-ի N 169-Լ

ՀԱՇՎԵՔՆՆԻՉ ՊԱԼԱՏԻ ԱՆԴԱՄՆԵՐԻ ՄԻՋԵՎ ԱՇԽԱՏԱՆՔՆԵՐԻ ՊԱՐԲԵՐԱԿԱՆ ՎԵՐԱԲԱՇԽՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ 

Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 9-րդ և 17-րդ կետերով՝ Հաշվեքննիչ պալատը. 

               
 Ո Ր Ո Շ ՈՒ Մ  Է`

1. Հաստատել Հաշվեքննիչ պալատի անդամների միջև աշխատանքների պարբերական վերաբաշխման կարգը՝ համաձայն հավելվածի։

2. Սույն որոշումն ուժի մեջ է մտնում 2024 թվականի հունվարի 1-ից:



         
	ՀԱՇՎԵՔՆՆԻՉ ՊԱԼԱՏԻ ՆԱԽԱԳԱՀ
	
	

ԱՏՈՄ ՋԱՆՋՈՒՂԱԶՅԱՆ





Հավելված
ՀՀ հաշվեքննիչ պալատի
2023 թվականի դեկտեմբերի 21-ի թիվ 169-Լ որոշման

ՀԱՇՎԵՔՆՆԻՉ ՊԱԼԱՏԻ ԱՆԴԱՄՆԵՐԻ ՄԻՋԵՎ ԱՇԽԱՏԱՆՔՆԵՐԻ ՊԱՐԲԵՐԱԿԱՆ ՎԵՐԱԲԱՇԽՄԱՆ ԿԱՐԳԸ 

1. Հաշվեքննիչ պալատի կառուցվածքային ստորաբաժանումների աշխատանքների համակարգումը հաշվեքննիչ պալատի անդամների միջև բաշխելու մասին որոշման նախագիծը (այսուհետ՝ Նախագիծ) կազմվում և Հաշվեքննիչ պալատին է ներկայացվում Հաշվեքննիչ պալատի մեթոդաբանության, վերլուծության և միջազգային կապերի վարչության կողմից  (այսուհետ՝ Վարչություն):
2. Վարչության կողմից Նախագիծը կազմելիս հաշվի է առնվում «Հաշվեքննիչ պալատի մասին» ՀՀ օրենքի 24-րդ հոդվածի 1-ին մասով սահմանված սահմանափակումները, մասնավորապես՝ 
1) հաշվեքննիչ պալատի անդամը վեց տարվա ընթացքում առավելագույնը երկու տարի կարող է համակարգել հաշվեքննություն իրականացնող նույն կառուցվածքային ստորաբաժանման աշխատանքները, բացառությամբ սույն կետի 3-րդ ենթակետով սահմանված դեպքի,
2) հաշվեքննիչ պալատի անդամը վեց տարվա ընթացքում առավելագույնը երկու տարի կարող է համակարգել միևնույն պետական և տեղական ինքնակառավարման մարմնին վերապահված գործունեության ոլորտում հաշվեքննություն իրականացնող որևէ կառուցվածքային ստորաբաժանման աշխատանքները, բացառությամբ սույն մասի 3-րդ ենթակետով սահմանված դեպքի, 
3)  հաշվեքննությունը հաջորդ տարում շարունակվելու դեպքում հաշվեքննությունն իրականացնում են այն սկսած հաշվեքննություն իրականացնող կառուցվածքային ստորաբաժանումը և հաշվեքննիչ պալատի անդամը։
3. Նախագծի վերաբերյալ առաջարկություններ և (կամ) նկատառումներ կարող են ներկայացվել Հաշվեքննիչ պալատի 19․05․2022թ․  թիվ 134-Լ որոշմամբ հաստատված «Հաշվեքննիչ պալատի որոշման նախագծի կազմման և նիստի օրակարգում ներառելու առաջարկության ներկայացման կարգ»-ին համապատասխան։
4. Վարչությունը իրականացնում է ընթացիկ հաշվառում Հաշվեքննիչ պալատի անդամների (նախագահի) կողմից սույն կարգի 2-րդ կետով սահմանված սահմանափակումների պահպանման մասով և անհրաժեշտության դեպքում Հաշվեքննիչ պալատին ներկայացնել համապատասխան որոշման նախագիծ։
5. Մինչև սույն կարգով Հաշվեքննիչ պալատի համապատասխան որոշման ընդունումը Հաշվեքննիչ պալատի անդամների միջև աշխատանքների վերաբաշխումը իրականացվում է Հաշվեքննիչ պալատի նախագահի 2022 թվականի ապրիլի 1-ի «Հաշվեքննիչ պալատի կառուցվածքային ստորաբաժանումների աշխատանքների համակարգումը հաշվեքննիչ պալատի անդամների միջև բաշխելու մասին» թիվ 119-Ա հրամանով։ 

